Kameničná (okres Komárno)

Kameničná () je obec na Slovensku v okrese Komárno.

 Dejiny 
Prvá písomná zmienka o obci je z roku 1482. Kameničná počas tureckých nájazdov v 17. storočí spustla, no neskkôr bola opätovne osídlená. 

 Kultúra a zaujímavosti  
 Pamiatky 
 Rímskokatolícky kostol sv. Vendelína, jednoloďová neoklasicistická stavba s pravoulým ukončením presbytéria a vežou tvoriacou súčasť jej hmoty, z rokov 1869-1870. Stojí na mieste barokovej stavby z roku 1755. Interiér je plochostropý, loď má pruskú klenbu. Fasády kostola sú členené lizénami a polkruhovo ukončenými oknami so šambránami. Veža vyrastá zo štítového priečelia vo forme rizalitu, je členená lizénovým rámom a ukončená ihlacovou helmicou. 

 Parná prečerpávacia stanica, technická pamiatka, jednopodlažná dvojpriestorová stavba so sedlovými strechami, z rokov 1901-1902. Fasády objektu sú členené lizénami a segmentovo ukončenými oknami so šabránami z pohľadovej tehly. Pri objekte je pôvodný ventilačný komín. Súčasťou komplexu je aj stavidlo s mostovkou z roku 1856, upravované v roku 1891. 

 Prírodné zaujímavosti 
V obci bolo jedno bocianie hniezdo v roku 1934, avšak až 4 boli v roku 1954, a až 7 v roku 1984.Stollmann András 1990: Populačná dynamika bociana bieleho (Ciconia ciconia) na Žitnom ostrove. In: A. Štollmann (zost.): Ciconia '88 – Zborník referátov z odborného seminára konaného 28.-29. júna 1988 v Komárne. Bratislava, 46-53; Richard Pomichal 1984: A fehér gólya (Ciconia ciconia L.) elterjedése a dunaszerdahelyi járás területén. Csallóközi Múzeum - Múzeumi Híradó VIII, 52-62. Dnes evidujú iba 1 hniezdo. V roku 2015 boli 2 mláďatá.bociany.sk

 Referencie 

 Iné projekty 

 Externé odkazy 
 Oficiálna stránka obce


Kategória:Obce okresu Komárno
Kategória:Sídla na Váhu